  
Jeg har et spørgsmål omkring korrekt valg af fuge omkring nye Rationel vinduer (træ) i "bedre byggeskik" villa fra 1926 (huset er hulmursisoleret).


Min tømmer påstår at der skal fuges med tæt gummifuge udvendig, og da jeg foretrækker mørtelfuge kontaktede jeg Rationel for at søge hjælp - desværre uden at blive klogere, da Rationel ikke vidste hvad de skulle svare på mit spørgsmål.


Håber eksperterne ved Bolius kan vejlede mig i valg af udvendig fuge.


mvh Per N


Nye vinduer i ældre hus - hvilken udvendig fuge skal jeg vælge?
 

Kære Per N


Du må ikke fuge med tæt gummifuge udvendig (kun under vinduer)   
  
Den tætte fuge skal bruges som indvendig fuge. 


Den udvendige fuge skal være diffusionsåben (så eventuel fugt kan trænge ud) det kan være enten fugebånd eller mørtelfuge.


Når der er tale om trævinduer og et hus i "bedre byggeskik" fra 1926 vil jeg bestemt mene at mørtelfuge er det rette valg.


Til fugen bør anvendes en mørtel der er iblandet fibre (fæhår) for fugemørtlen smidighed og elasticitet.


En erfaren murer kan udføre arbejdet.


Læs mere her: [Fuger omkring vinduer og døre](http://www.bolius.dk/fuger-omkring-vinduer-og-doere-16666/ "vinduer")

 

